Халакост у Клічаўскім раёне

За час акупацыі практычна ўсе яўрэі Клічаўскага раёна былі забітыя, а нешматлікія ацалелыя ў большасці ваявалі пасля ў партызанскіх атрадахЛитин А., Шендерович И. Трагедия на краю Поплавского леса .

Яўрэяў у раёне забівалі ў пасёлку Клічаў, вёсках Дулебня, Куцін, Ліпніца і іншых месцах.

Рэалізуючы нацысцкую праграму знішчэння яўрэяў, немцы стварылі на тэрыторыі раёна адно гета — у Клічаве, у якім з лета 1941 года да 14 кастрычніка 1941 года загінулі больш за 600 яўрэяў.

Падчас расстрэлу клічаўскіх яўрэяў у Паплавах выжыць удалося адзінкам. З брацкай магілы выбраліся цырульнік Брэслаў, сястра яго жонкі і яшчэ адзін чалавек. Каваль Мойша схаваўся ў разоры і выратаваўся ад расстрэлу. Адна параненая 28-гадовая габрэйка ноччу выбралася з ямы, хавалася ў вёсцы, але праз год яе ўсё роўна выдалі і расстралялі.

У вёсцы Закупленне сям’я Сіліных выратавала Моту Гіршэвіча СахраяСахрай Г. Память сердца .

У Клічаўскім раёне 2 чалавекі — Скрыпко Аляксандра і Дыбаль (Скрыпко) Марыя — былі ўдастоены ганаровага звання «Праведнік народаў свету» ад ізраільскага мемарыяльнага інстытута «Яд ва-Шэм» «у знак глыбокай удзячнасці за дапамогу, аказаную яўрэйскаму народу ў гады Другой сусветнай вайны». Званне было прысвоена за выратаванне Рубінчык Цылі ў вёсцы Галубок (па іншых інфармацыі — у вёсцы Новы Востраў)Яд Вашем. История спасения. Скрипко Александра и Дыбаль (Скрипко) Мария. .

Помнікі забітым яўрэям Клічаўскага раёна ўстаноўлены на месцы расстрэлу яўрэяў Клічава каля вёскі паплавы ва ўрочышчы «Лясное» і ў вёсцы Дулебня.

 Крыніцы 

 Літаратура 




Клічаўскі раён
Катэгорыя:Гісторыя Клічаўскага раёна